Afrikaner Boerevolk se "Om te Doen" Lys in 2013 | Die Vryburger
Terwyl ek as Volksgenoot na 2012 baie ontnugter staan oor die ontdekkings uit ons "eie mense" se politiek, kerk, verval, verdeelthede, misleidings, hardkoppighede, volhardende wedersydse ondermyning, goedgelowige mistastings, uitlewering, volksmoord en onvoorbereidhede, – maan die Skrif ons telkens om te oorwin.
My bede vir 2013 en die Afrikaner Boerevolk se strewe tot selfbeskikking, – en veral "n dringende samehorige Volks-strategie en Volks-ekonomiese Plan as grondvlak katalisator ter herlewing en hervorming in ons geloof, kultuur en ekonomie te midde van ontstuimighede, aanslae en onstabiele omgewingsfaktore, – sluit die volgende in:
1. Doelgerigde en ge-koördineerde Volksbeveiliging, armoede verligting en ekonomiese ontwikkeling, – wat'n daadwerklike en tasbare verskil maak om enige vorm of aspek van Volksmoord op welke vlak of terrein ook al, te laat ophou!
2.'n Ernstige poging om bande, verhoudings en ooreenkomste (op welke vlak of terrein ook al) te herstel en te eerbiedig.
3. Die ontstaan van'n opregte onderlinge Afrikaner Boerevolks-gees tot objektiewe eenparigheid in doelgerigde, kritiese, resultaat-gedrewe Volks-strategie en volhardend-meelewende werkwyses.
4. 'n Gees van Onderskeiding en'n baie duidelike "nee" in beginsel en praktyd m.b.t. optrede wat verdeel, verwar, mislei, verraai en uitverkoop.
5. Optrede wat Volksbates en die erwe van ons Vaders vir ons kinders instandhou.
6. Doelgerigde en goed ge-koördineerde blanke/ Afrikaner/ Boerevolk armoede bestuur in SA.
7. Gedrewe ekonomiese ontwikkelings-inisiatiewe in SA, SADC en verder.
8. Praktiese optredes rondom uitgebreide reklame, media, kommunikasie-ontwikkeling en verteenwoordiging van die Afrikaner Boerevolk se oorsprong, verdrukking en doelstellings tot die herstel van geregtigheid sover dit menslik moontlik is.
9. Doelgerigde en vrugdraende Volksdeelname op elke moontlike vlak en terrein.
10. Verbeterde dienslewering en vrugte wat hou op elke gebied van Afrikaner Boerevolk aktiwiteite.
11. Onderlinge respek vir sienswyses, – sonder die allewige onvolwase manipulasie, dwarsboming en blinde ideologiese lojaliteite wat enige daadwerklike vordering, vooruitgang en objektiewe samewerking so dikwels verongeluk.
12. Indringende Afrikaner Boerevolk godsdiens-herlewing, hervorming, transformasie en restorasie.
13.'n Tasbare Afrikaner Boerevolk beeld (wat o.a. "n vlag, handves, volkslied, en diplomatieke/ politieke/ handel en nywerheid aksie insluit.)
14.'n Enkele saamgestelde, gefokusde Uitvoerdende Raad vir Afrikaner-sake, sowel as "n dinkskrum-kontaknode vir deelnemende insette en die deel van kundighede en ondervinding.
15. Respek en benutting vir Afrikaner Boerevolk werk en organisasie wat reeds op die grond is en vrugte dra, en die afsny van ou werkwyses wat nie die Afrikaner Boerevolk se saak bevorder, stig of effektief binne die heersende situaies handhaaf nie.
16. Diskressie in optrede tesame met kommunikasie en strategiese-gerigde taktiese/ praktiese deelname tot op laagste vlak van die totale blanke Afrikaner Boerevolk samelewing.
17. Duidelike en sigbare definering van wat die Afrikaner Boerevolk kan en wil vermag, in die konteks van'n veelrassige SA en SADC/ Afrika ekonomie.
18.'n Duidelike en regsgeldige Voksmandaat en stem-platvorm soos bv. die VVK, met meer uitgebreide ko-ordinerende funksies.
Daar is geen tyd om te verwyl, te vermors of om te talm nie. Ons ken die Lewende God, ons het die Skrif, ons ken genade en uitredding, ons het profetiese insigte en ons het laaste geleenthede tot beskaafde en ge-organiseerde Volksbehoud in die norme van ons eie kultuur wat God-vresendheid onlosmaaklik insluit, – al sou die hemele en helde rondom ons val.
Bydraend voorgehou deur Johannes Meintjes – Volksgenoot – Pretoria – 31 Desember 2012
3 thoughts on "Afrikaner Boerevolk se "Om te Doen" Lys in 2013"
Adriaan J Louw January 10, 2013 at 8:16 am
Voorwaar 'n baie mooi uiteensetting van die Afrikanervolk se ideale wat bereik moet word. Daar sal egter nog baie water in die see moet loop, want sien, dit is nog te lekker in die nuwe Suid Afrika. Ons is mos nou vry om te doen net wat ons wil. Gemengde huwelike tussen wit en swart word mos nou toegelaat, man mag maar met man, en vrou mag maar met vrou trou. Feitlik elke wet wat God met Sy vinger op 'n klip geskryf het, word verbreek. Nee, ons sal moet wag vir die algehele verval, voordat mense weer terugkeer na hulle Maker. Die duiwel loop rond soos 'n brullende leeu, en verslind alles wat goed is. Mag die Almagtige God ons genadig wees, sodat ons weer eendag die ware vryheid kan smaak.
DuP du Plessis January 10, 2013 at 9:22 am
Dankie, ek stem saam met alles wat jy sê, behalwe dat "ons sal moet wag vir die algehele verval", maar ek verstaan dit in die konteks wat jy bedoel.
Na my mening is daar steeds baie wat elke gelowige Boer kan (en moét) doen om te voorkom dat hierdie morele verval en veragting van ons Vader se gebod ook ons eie en ons kinders se lewens besoedel. Bloot deur in ons eie lewenswandel aan die buitewêreld te toon dat ons Sy afgesonderde volk en Sy kinders is, kan ons al 'n verskil maak.
Die samevatting van Sy gebooie in Mat. 22 stel dit baie eenvoudig, maar ek dink as jy Eks. 20 se eerste 6 verse bietjie deurdink, vra die HERE jou God bloot net dat jy Hom as die enigste Lewende God moet erken, lief hê en aanbid, en so moet leef dat die wêreld rondom jou deur jou lewensbeskouing 'n getuienis vir Hom moet raaksien.
Die "algehele verval" wat jy noem, is reeds oral rondom ons sigbaar, maar deur onsself en ons gesinne daarvan af te sonder en onsself daaroor uit te spreek kan ons 'n verskil maak vir diegene onder ons wat net nog nie van beter ingelig is nie.
Ja, jy is reg, die satan kan net verslind en vernietig en hy gebruik sy volgelinge daarvoor, maar dit hoef die Boerevolk nie te weerhou om tot ons eie voordeel weer op te bou wat hulle vernietig het nie. Ons moet net die onderskeidingsvermoë aan die dag lê, om nie die Humanistiese leuen wat tans deur baie kerke verkondig word, te verwar met die werklike naasteliefde wat die Bybel aan ons voorhou nie.
Pietafew July 19, 2013 at 3:02 pm
Pragtig uiteengesit. Die enigste manier van oorlewing (ook heelwaarskynlik maar tydelik, gesien in die lig van GLOBALE verhitting), myns insiens, sal wees onttrekking na VOlKSeie gebied.
NS : Verskoning oor die duplisering van 'n ander skrywe. Die fout het ingesluip met die berging van die artikel en die omruil van 'n pap battery!